Solnhofa (amtli: Solnhofen) is a Gmoa im middlfränkischn Landkroas Weißenburg-Gunzenhausen. De Gmoa is duachn Natuastoa bekannt worn. Da Solhofna Natuastoa is wejdbekannt, genau so wia da Jura Marmor. An Haffa Fossilienfunde in de Stoabrich hom Natuagschicht gschriem, beispuisweis da easchte Fund vom Urvogl Archaeopteryx. Da Solnhofna Natuastoa is aa in de Gschicht vom Druck eiganga. Ea is bis heit da oanzige Stoa, dea wo afgrund vo seina Qualitet fiad Lithographie vawendt wean ko.